《次韵徐子声采桑》
宋代·方一夔

唤起飞来说晓晴，先生无处问归津。转头岁月如流水，满眼交游少故人。

槲叶老樵担玉束，菜花飞蝶护香尘。隔溪绿暗歌声杳，点点青山入梦频。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。